ስድራ ዝጠሓሉ 60 ተጋሩ መናእሰይ መርድእ ይንገሮም ኣሎ እዚ ሕድሕድ ኲናት ካብ ዝጀመር ክሳብ ሕጂ ኣስታት 7 ሽሕ ሲቪል ከም ዝሞቱን ልዕሊ 10 ሽሕ ከምዝቖሰሉን፡ ብሚልዮናት ዝቑጸሩ ካበ መረበቶም ከምዝተመዛበሉን ተጸበይቲ ሰብኣዊ ሓገዛት ኮይኖም ከምዘለውን ጸብጻባት ኣምኒስት ኢንተርናሺናል ይሕብር። ተወለድቲ ብሄረ ዓፈር ዓሰብን ከባቢኣን ኤርትራውያን ከኣ፡ ኣብቲ ዝድረሩሉን ዝነባበሩሉን ባሕሮም ከም ድላዮም ክወሳወሱ ከምዘይከኣሉ ብምረት ይዛረቡ።ብሓጺሩ እቲ ከባቢ ወጥሪ ሰፊኑዎ 'ሎ። ኣብ ዝሓለፈ ቅንያት እውን፡ ናይ ኢመሬት፡ ስዑዲ ዓረብን ኖርወይን ምዃነን ዝተነግረለን ኣርባዕተ መራክብ፡ ኣብ ጥቓ ሆርሙዝ ኣብ ዝርከብ "ፉጀይራህ" ኣብ ዝተባህለ ቦታ፡ ብዘይተፈልጠ ብረት፡ ኣብ ባሕሪ ከምዝተጠቕዓ ተነጊሩ። ድሕሪ እቲ ፍጻሜ፡ ጉዳያት ወጻኢ ኣመሪካ ማይክ ፖምፐይ፡ በቲ መጥቃዕቲ ንኢራን ብምኽሳስ፡ ብዛዕባ እቲ ዘጋጠመ ቅልውላው ምስ ኤውሮጳውያን መዛንኡ ዘትዩሉ። ስዑዲ ብወገና: "ንዞባውን ኣህጉራውን መስመር ንግድ ባሕሪ ዝዘርግን ዝዕንቅፍን ገበናዊ ተግባር ብኣግኡ ክግታእ ኣለዎ" ብምባል፡ ኣባላት ምትሕብባር ባይቶ ሃገራት ወሽመጥን፡ 57 ሃገራት ዝኣባላቱ ማሕበር ምርግጋጽ ረብሓ እስላማዊ ዓለምን ዝተሳተፉዎ ሰፊሕ ኣኼባ ዓዲማ ንኢራን ኮኒና። ኢራን ከኣ "ዕንደራ-ባሕሪ ደው ይበል" ብዝብል መግለጺ፡ ነቲ ተግባር ከምዘይወዓለቶን እቲ ጉዳይ ብምርመራ ክጻረን ሓቲታ ኣላ። እዚ ኤርትራ፡ ንሰላማን ርግኣታን ብኸመይ ክጸልዎ ይኽእል?
